#

# ΕΛΛΗΝΙΚΗ ΔΗΜΟΚΡΑΤΙΑ

ΥΠΟΥΡΓΕΙΟ ΠΑΙΔΕΙΑΣ, ΕΡΕΥΝΑΣ ΚΑΙ ΘΡΗΣΚΕΥΜΑΤΩΝ

ΠΕΡ. Δ/ΝΣΗ Π/ΘΜΙΑΣ & Δ/ΘΜΙΑΣ ΕΚΠ/ΣΗΣ

ΚΕΝΤΡΙΚΗΣ.ΜΑΚΕΔΟΝΙΑΣ

Δ/ΝΣΗ ΔΕΥΤΕΡΟΒΑΘΜΙΑΣ ΕΚΠ/ΣΗΣ ΔΥΤ.ΘΕΣ/ΝΙΚΗΣ

**1o ΓΕΝΙΚΟ ΛΥΚΕΙΟ ΣΥΚΕΩΝ**

Ταχ. Δ/νση : Επταπυργίου 150

Ταχ.Κώδικας : 566 26, Συκιές Θεσσαλονίκης

Πληροφορίες : Νικόλαος Καραμουζάς

Τηλέφωνο : 2310 211522

Fax : 2310 211522

e-mail : **mail@1lyk-sykeon.thess.sch.gr**

Συκιές: 31 / 10 / 2018

Αριθ. Πρωτ.921

**ΠΡΟΣ**

**Δ/ΝΣΗ Δ.Ε. ΔΥΤΙΚΗΣ ΘΕΣ/ΚΗΣ**

**(ΑΝΑΡΤΗΣΗ ΣΤΗΝ ΙΣΤΟΣΕΛΙΔΑ)**

**Κοινοποίηση :**

**•Προέδρους 5μελών συμβουλίων**

**•Σύλλογο Γονέων και Κηδεμόνων του Σχολείου**

**ΘΕΜΑ : «Πρόσκληση εκδήλωσης ενδιαφέροντος Γραφείων Γενικού Τουρισμού για την πραγματοποίηση 5νθήμερης Αεροπορικής Εκδρομής στη Ρώμη»**

 Ο Διευθυντής του 1ου ΓΕΛ Συκεών σύμφωνα με την 33120/ΓΔ4/28-02-2017 υπουργική απόφαση που δημοσιεύτηκε στο ΦΕΚ 681/τ.Β’/06-03-2017 Υ.Α. του ΥΠ.Π.Ε.Θ, άρθρο 5.

**Προσκαλεί**

 Τα ενδιαφερόμενα γραφεία γενικού τουρισμού, που πληρούν τις προβλεπόμενες από το νόμο προϋποθέσεις λειτουργίας, να καταθέσουν στο σχολείο μας σε σφραγισμένο φάκελο με εξουσιοδοτημένο εκπρόσωπό τους, ταξιδιωτική προσφορά για την **πενθήμερη** εκδρομή μαθητών της Α’ και Β’ Τάξης **στη Ρώμη**, βάσει των εξής προδιαγραφών για τους παρακάτω προορισμούς.

**Θεσσαλονίκη – Ρώμη - Θεσσαλονίκη** αεροπορικώς με διάρκεια 5 ημέρες (4 διανυκτερεύσεις). Ξενάγηση στα αξιοθέατα της πόλης της Ρώμης και μια ημερήσια εκδρομή στην Νάπολη και Πομπηία.

**Παρατήρηση**

**Να εξετασθεί και η περίπτωση η αεροπορική μετάβαση και η επιστροφή από και προς τη Θεσσαλονίκη να γίνει και μέσω Αθηνών, για την όσο το δυνατόν καλύτερη διαχείριση του χρόνου παραμονής στην Ιταλία.**

***Πληροφορίες εκδρομής***

1. Χρονική περίοδος υλοποίησης της εκδρομής: **από 4-02-2019 έως 8-02-2019**.
2. Προβλεπόμενος αριθμός μαθητών: **45(+/-5).**
3. Συνοδοί καθηγητές: τρεις (3) και ένας (1) αρχηγός εκδρομής.
4. Μεταφορικό μέσο: αεροπλάνο (με γραπτή επιβεβαίωση κράτησης πτήσης και αναφορά στις διαστάσεις και το βάρος της αποσκευής που δικαιούνται οι μαθητές) καθώς και τουριστικό λεωφορείο σύγχρονης τεχνολογίας για τις ξεναγήσεις. Συνοδός εκδρομής (αναχώρηση από το χώρο του σχολείου και επιστροφή στον ίδιο χώρο.
5. Κατηγορία καταλύματος: ξενοδοχείο 3 ή 4 αστέρων. Οι μαθητές σε τρίκλινα κατά βάση δωμάτια ή τετράκλινα δωμάτια (κλίνες ξεχωριστές και όχι πτυσσόμενες), οι καθηγητές σε μονόκλινα δωμάτια. Να σταλούν προσφορές και για ξενοδοχεία που βρίσκονται στο κέντρο της πόλης.
6. Διατροφή: Πρωινό και Ημιδιατροφή (Να αναφέρεται η επιπλέον χρέωση της ημιδιατροφής)
7. Υποχρεωτική ασφάλιση αστικής και επαγγελματικής ευθύνης διοργανωτή σύμφωνα με την κείμενη νομοθεσία. Επίσης ιατροφαρμακευτική ασφάλιση η οποία να καλύπτει όλα τα έξοδα σε περίπτωση ατυχήματος ή ασθένειας μαθητή ή καθηγητή.
8. Υπεύθυνη δήλωση του ταξιδιωτικού γραφείου ότι διαθέτει ειδικό σήμα και ότι βρίσκεται σε ισχύ. Εγγυητική επιστολή διεκπεραίωσης της εκδρομής.
9. Συγκεκριμένη αναφορά, στην τελική τιμή προσφοράς, όχι μόνο στη συνολική τιμή του οργανωμένου ταξιδιού αλλά και στην τελική επιβάρυνση ανά μαθητή, οπωσδήποτε να περιλαμβάνονται όλοι οι απαιτούμενοι, κατά περίπτωση, φόροι καθώς και ο ΦΠΑ.
10. Ατομικές αποδείξεις για όλους τους εκδρομείς μαθητές.

 Κατάθεση κλειστών προσφορών στο γραφείο του Διευθυντή σε σφραγισμένο φάκελο με εξουσιοδοτημένο εκπρόσωπό τους (Επταπυργίου 150, ΤΚ 56626, Συκιές Θεσσαλονίκης), **από Τρίτη 6 Νοεμβρίου 2018 έως και την 12η ώρα της Παρασκευής 9 Νοεμβρίου 2018.**

 **Ο Διευθυντής**

